Sandefjord Fotball

Sandefjord Fotball (stiftet 10. september 1998) er en norsk fotballklubb som spiller sine kamper på Release Arena i Sandefjord, Vestfold. Klubben spiller i Eliteserien 2021 og ble etablert ved en sammenslåing mellom de lokale klubbene Sandefjord Ballklubb og IL Runar i 1998. Lagets beste plassering i Tippeligaen er 8.-plass i 2009-sesongen. Laget tapte cupfinalen i 2006 mot Fredrikstad og i 2014 vant det 1. divisjon overlegent.
Sandefjord byttet logo i 2005 etter opprykket til Tippeligaen. Den gamle logoen hadde stort sett samme motiv som den nye, men hadde også et stort innslag av gult. 


== Eliteserien 2023 ==


== Historie ==

Sandefjord Fotball ble stiftet 10. september 1998 da de lokale klubbene IL Runar og Sandefjord Ballklubb slo sammen sine beste lag. SF overtok plassen til Sandefjord Ballklubb i 2. divisjon. Ambisjonen var å nå Tippeligaen i løpet av fem år. Laget rykket opp til 1. divisjon på første forsøk etter to kvalifiseringskamper mot Fyllingen hvor Sandefjord vant på bortemålsregelen. I 2000 endte SF på 11.-plass, i 2001 ble de nr 7 og i 2002 endte de på 3.-plass og kvalifiseringskamper mot Brann. Kampene endte 0-0 og 1-2, etter at Tommy Knarvik og Petter Furuseth Olsen hadde senket SF. SF forble dermed i 1. divisjon. I 2003 ble det også kvalifiseringsplass, og motstanderen var Vålerenga. Hjemmekampen endte 0-0, men Sandefjord tapte 3-5 i Valhall – en kamp som lenge ble omtalt som en dommerskandale etter flere tvilsomme avgjørelser av dommer Jonny Ditlefsen.
I 2004 kom Sandefjord Fotball på en skuffende 4.-plass etter at de hadde full kontroll på 3.-plassen, men i siste serierunde tapte Sandefjord 2-3 mot Mandalskameratene. Daværende trener, Arne Dokken, ble erstattet av Tor Thodesen som med hjelp av Kaz Sokolowski omsider fikk Sandefjord opp i Tippeligaen i 2005-sesongen gjennom en 2.-plass og direkte opprykk. Arne Dokken kom tilbake til SF 2008 og er per d.d. forretningsutvikler i klubben. 
2006-sesongen ble en kjempesesong for Sandefjord. Til tross for at klubben spilte i Tippeligaen for første gang, overrasket laget mange med en 9.-plass og 32 poeng. Laget nådde også cupfinalen etter å ha slått Follo 0-1 i kvartfinalen og Rosenborg 2-5 i en forrykende semifinale hvor Olav Zanetti var den store helten for SF. I cupfinalen på Ullevaal ble det 0-3 tap mot Fredrikstad.
2007-sesongen gikk dårlig for Sandefjord. Til tross for en sterk sluttspurt klarte ikke klubben å unngå sisteplass og nedrykk. Midt i sesongen flyttet klubben inn på sin nye stadion, Komplett.no Arena. 21. juli spilte Sandefjord sin første kamp på arenaen med 3-0 seier mot Fotballklubben Lyn, hvor 8 103 tilskuere var tilstede. Dette er også den stående publikumsrekorden. I 2008-sesongen spilte laget i Adeccoligaen som startet tøft og brutalt, og SF havnet på bunnen av tabellen. Dette førte til skifte av hovedtrener og Tor Thodesen ble erstattet av Patrick Walker. Fra dette tidspunktet så klubben seg aldri tilbake og sesongen endte med 2.-plass og direkte opprykk til Tippeligaen. Tilbake i Tippeligaen gjorde klubben det igjen meget bra. SF avsluttet 2009-sesongen på en åttendeplass, som er deres beste plassering i Tippeligaen. 2010-sesongen endte med nedrykk til Adeccoligaen etter en skuffende sportslig sesong. Det ble til slutt kun 12 poeng og desidert sisteplass på tabellen. I tillegg tangerte SF rekorden for antall kamper spilt på rad uten seier. Faktisk spilte Sandefjord Fotball 27 kamper på rad uten seier denne sesongen, og det er norsk rekord i øverste divisjon. SF ble nummer 3 i Adeccoligaen i 2011 og 2012, og tapte i 2012 kvalikkampen mot Ull/Kisa. 
I 2013 ble de nummer 8, og spilte ikke kvalikkamp. I oktober 2013 ble det klart at Lars Bohinen skulle ta over som hovedtrener i klubben. Etter nedturen i 2013, ble den påfølgende sesongen en eneste stor suksess. Bohinen ble klar som hovedtrener for klubben før 2014 sesongen, og med han som hovedtrener var laget ustoppelig gjennom hele sesongen og feide all motstand av veien. Med fire kamper igjen av sesongen var opprykket allerede sikret. Laget hadde ikke tapt siden 2. serierunde mot Fredrikstad og den rekken holdt de hele sesongen ut. Laget vant til slutt med ti poeng ned til Tromsø på andreplass og rekordhøye 69 poeng.
I 2015 ble det nedrykk igjen, men 2016-sesongen resulterte på ny i opprykk. I 2017 endte laget på 13.-plass i Eliteserien. Trener Lars Bohinen var nominert til prisen som årets trener i Eliteserien, og gikk etter sesongen til Aalesunds Fotballklubb.
Magnus Powell tok over treneransvaret i klubben, men fikk bare 99 dager i jobben. Hans assistenttrener, Geir Ludvig Fevang, tok midlertidig over ansvaret etter Powell.
31. mai 2018 ble den spanske treneren Martí Cifuentes hentet fra jobben hovedtrener for B-laget til den svenske klubben AIK Fotboll og fikk kontrakt med Sandefjord ut sesongen 2020.11. november 2018 ble det klart at Sandefjord rykket ned fra Eliteserien til OBOS-ligaen. De kom på 16.-plass av 16 lag.
De rykket opp igjen til Eliteserien fra sesongen 2020.


== Farger og logo ==
Blå er Sandefjord Fotballs farge. De spiller i blå drakter, blå shortser og hvite sokker. Da klubben ble stiftet i 1998, ble det bestemt at den nye klubben skulle ha forskjellige farger fra 'foreldreklubbene' Sandefjord BK (gul og sort) og Runar (hvit). Klubben forandret logoen før starten av 2006-sesongen. Dette var i hovedsak på grunn av media og presse. Den gamle logoen hadde et gult felt i tillegg til det røde og blå. Den nye logoen er bare rød og blå. Den hvite hvalfinnen på logoen er lenket til byen Sandefjords hvalhistorie. Etter opprykket i 2014, spilte Sandefjord én sesong i alternative hjemmedrakter som var halvt røde og halvt blå, som i logoen. Da de rykket ned igjen til OBOS-ligaen i 2016, gikk de tilbake til å spille i blå hjemmedrakter. 
I 2017 valgte klubben å spille med en gul bortedrakt til ære for en av klubbens moderklubber, Sandefjord Ballklubb, som dette året fylte 100 år.


== Release Arena ==

Sandefjord Fotball spiller hjemmekampene sine på Release Arena. Release Arena ble åpnet 21. juli 2007, og kostet ca. 100 million NOK. Dette er et moderne stadion med en kapasitet på 6 582. Publikumsrekorden ble satt på åpningskampen mot Lyn 21. juli 2007. 8 103 tilskuere så denne kampen. I fremtiden er det planlagt å utvide stadionet til en kapasitet på 8 000 tilskuere. Banens mål er 105x68 meter.
Før Sandefjord Fotball flyttet inn på Komplett Arena, som var navnet frem til 2021, så spilte de hjemmekampene sine på Storstadion. Sandefjord Fotball spilte hjemmekamper på Storstadion fra 1999 til 2007. Siden dette stadionet ikke kunne leve opp til standardene forventet fra et moderne fotballstadium, ble det omsider bestemt at et nytt og moderne stadion skulle byges, og at et nytt og spennende kapittel skulle begynne i den unge klubbens historie.


== Utmerkelser ==
Første divisjon:
Vinnere (1): 2014
Andreplass (4): 2005, 2008, 2016, 2019
Play-off (2): 2002, 2003Andre divisjon:
Vinnere (1): 1999
Cupen:
Andreplass (1): 2006


== Nyere historie ==


== Administrasjon ==


=== Nøkkelpersoner ===


=== Trenere ===


=== Trenerhistorie ===


== Spillerstall ==
Oppdatert 1. februar 2023.


=== Utlånte spillere ===


== Tidligere spillere ==
 Samuel Isaksen
 Vadim Demidov
 Jon Midttun Lie
 Jørgen Jalland
 Olav Tuelo Johannesen
 Magne Sturød
 Andreas Augustsson
 Jacob Augustsson
 Trym Bergman
 Andreas Tegström
 Ole Tobiasen
 Jan Fredrik Bjørntvedt
 Frode Fredriksen
 Thomas Sobotzik
 Adriano Munoz
 Tommy Knarvik
 Fredrik Thorsen
 Peter Skov-Jensen
 Jon André Røyrane
 Gustaf Crona
 Arnar Førsund
 Birger Madsen
 Erik Mjelde
 Samuel Camazzola
 Espen Bugge Pettersen
 Jørn Ove Rønning
 Pål Alexander Kirkevold
 Roger Risholt
 Samir Saric


== Supporterklubb ==
Blåhvalane er supporterklubben til fotballklubben Sandefjord Fotball.


== Referanser ==


== Eksterne lenker ==
(no) Offisielt nettsted 
(en) Sandefjord Fotball – kategori av bilder, video eller lyd på Commons